**VYHLÁSENIE K AUTORSKÝM PRÁVAM**

(Meno/Názov) svojou tvorivou duševnou činnosťou vytvoril diela, ktoré sú vyjadrené v podobe vnímateľnej zmyslami. Presná špecifikácia diel je prílohou č. 1 k tomuto vyhláseniu.

(Meno/Názov) sa zaručuje, že je oprávneným nositeľom autorského práva alebo nadobúdateľom licencie k pôvodnému dielu a že má právo udeliť túto licenciu (ďalej ako poskytovateľ licencie).

Poskytovateľ licencie týmto udeľuje v zmysle ustanovenia § 76 ods. 1 zákona č. 185/2015 Z. z. Autorský zákon na obdobie platnosti ochrany autorských práv k pôvodnému dielu verejnú celosvetovú, bezodplatnú, nevýhradnú licenciu, s možnosťou ďalšieho sublicencovania, na nasledovné použitie:

* používať dielo za akýchkoľvek okolností a akýmkoľvek spôsobom,
* zhotoviť rozmnoženinu diela,
* upraviť pôvodné dielo a vytvoriť odvodené dielo založené na pôvodnom diele,
* uskutočniť verejný prenos vrátane práva sprístupniť alebo vystaviť dielo alebo jeho rozmnoženiny na verejnosti a prípadne verejné vykonanie diela,
* rozširovať dielo alebo jeho rozmnoženiny,
* požičať alebo prenajať dielo alebo jeho rozmnoženiny,
* sublicenciou poskytnúť práva k dielu alebo jeho rozmnoženinám,
* ako aj na spôsob použitia diela, ktorý nie je v čase podpisu tohto vyhlásenia známy.

Tieto práva sa môžu uplatniť na akýchkoľvek v súčasnosti známych alebo v budúcnosti objavených médiách, nosičoch a formátoch, pokiaľ to umožňuje aplikovateľné právo.

V krajinách, v ktorých sa uplatňujú osobnostné práva, sa poskytovateľ licencie vzdáva výkonu svojich osobnostných práv, v zákonom povolenom rozsahu, s cieľom umožniť uplatnenie licencie na vyššie uvedené majetkové práva.

Udelenie uvedených práv podlieha určitým obmedzeniam a povinnostiam, ktoré sa ukladajú nadobúdateľovi licencie.

Ide o tieto povinnosti:

Nadobúdateľ licencie zachová nedotknuté všetky doložky o autorských právach, patentoch alebo ochranných známkach a všetky doložky, ktoré sa vzťahujú na licenciu a vylúčenie záruky.

Nadobúdateľ licencie musí do každej ním/ňou rozširovanej a/alebo poskytovanej rozmnoženiny diela zahrnúť kópiu takýchto doložiek, ako aj kópiu tejto licencie.

Nadobúdateľ licencie musí akékoľvek odvodené dielo doplniť zreteľnou doložkou uvádzajúcou, že dielo bolo upravené a dátum úpravy.

Ak nadobúdateľ licencie rozširuje a/alebo poskytuje rozmnoženiny pôvodného diela alebo odvodených diel založených na pôvodnom diele, takéto rozširovanie a/alebo poskytovanie sa uskutoční podľa podmienok tejto licencie alebo podľa podmienok neskoršej verzie tejto licencie s výnimkou prípadov, keď sa pôvodné dielo výslovne rozširuje iba podľa tejto verzie licencie.

Nadobúdateľ licencie (ktorý sa stáva poskytovateľom licencie) nemôže k dielu alebo odvodenému dielu ponúkať alebo ukladať doplňujúce podmienky, ktoré menia alebo obmedzujú podmienky tejto licencie.

Ak nadobúdateľ licencie rozširuje a/alebo poskytuje odvodené diela alebo ich rozmnoženiny založené tak na pôvodnom diele, ako aj na inom diele licencovanom na základe zlučiteľnej licencie, takéto rozširovanie a/alebo poskytovanie sa môže uskutočniť podľa podmienok takejto zlučiteľnej licencie.

Ak sú povinnosti nadobúdateľa licencie podľa zlučiteľnej licencie v rozpore s jeho/jej povinnosťami podľa tejto licencie, sú rozhodujúce povinnosti vyplývajúce zo zlučiteľnej licencie.

Touto licenciou sa neudeľuje povolenie na použitie obchodných mien, ochranných známok, ochranných známok pre služby alebo označení poskytovateľa licencie, iba ak si to vyžaduje ich primerané a obvyklé použitie pri opise pôvodu diela a reprodukovaní obsahu doložky o autorských právach.

S výnimkou prípadov úmyselného protiprávneho konania alebo škôd priamo spôsobených fyzickým osobám, poskytovateľ licencie v žiadnom prípade nezodpovedá za žiadne priame alebo nepriame, materiálne alebo morálne škody akéhokoľvek druhu, ktoré vyplývajú z licencie alebo použitia diela, najmä za poškodenie dobrého mena („goodwill“), alebo akúkoľvek škodu obchodnej povahy, a to aj v prípade, ak poskytovateľ licencie bol na možnosť takejto škody upozornený.

V (miesto), dňa

Tituly + Meno

(nositeľ majetkových práv diel)

**Príloha č.1 – presná špecifikácia diel**